CDC : Смъртността от Covid - 19 е под 1 % , освен за хората над 70 годиниОколо 40 % от хората изкарват вируса безсимптомно 11 септември 2020 , 10 : 50 Американските центрове за контрол и превенция на заболяванията ( CDC ) съобщиха , че са променили начина , по който отчитат смъртността от коронавирус , и вече ще съобщават коефициента на смъртност от инфекцията по възраст . Всичко това все още се основава на приблизителни данни и като част от актуализацията CDC също така оценява , че повечето случаи на коронавирус в САЩ не се отчитат , като факторът за неотчетените случаи е 11 на всеки установен . Обновените данни , обосновани на „ най - добрата оценка “ , публикувани на уебсайта на агенцията гласят следното : - 0 , 003 % от децата над 18 години , които са заразени с коронавирус , умират ; - коефициентът на смъртност е 0 , 02 % при хората на възраст от 20 до 49 години ; - 0 , 5 % от хората на възраст от 50 до 69 години ; - 5 , 4 % от хората на 70 и повече години . Време за предаване : Според най - добрата прогноза отнема средно около шест дни , докато хората развият симптоми , след като са били в контакт с вируса . Грижа в интензивно отделение : Малко под 24 % от хората под 50 - годишна възраст , които са хоспитализирани , ще се нуждаят от интензивно лечение , изчислява CDC . Съотношението нараства до 36 % за хората от 50 до 64 години и 35 % за 65 и повече годишните . Процент на смъртност при хоспитализираните : - около 2 , 4 % от хората на възраст от 18 до 49 години , които са хоспитализирани , умират ; - процентът се увеличава до 10 % за тези от 50 до 64 години , приети за лечение в болница ; - над 26 % от хоспитализираните над 65 години . Числата са не само приблизителни , но данните за смъртността изостават със седмици , уточняват от CDC . Средно са необходими около 45 дни , за да се докладва смърт от коронавирус . Безсимптомни случаи : CDC изчислява , че 40 % от случаите са безсимптомни и че хората без симптоми са заразни на 75 % спрямо хората със симптоми , въпреки че това е „ много несигурно “ . Коефициентът на смъртност от инфекции е един от няколкото начина за отчитане на смъртността . Изчислява се чрез разделяне на броя на смъртните случаи на броя на действителните инфекции . Тъй като истинският брой на коронавирусните инфекции не е известен , по необходимост се използва приблизителна оценка , уточнява CNN .